text: নজরুল ইসলাম, অস্ট্রিয়া থেকে
  ১৯ এপ্রিল ২০১৭, ২১:৩৪ | অনলাইন সংস্করণ
  অষ্ট্রিয়ার রাজধানী ভিয়েনায় যথাযোগ্য মর্যাদায় ও ভাবগম্ভীর পরিবেশের মধ্য দিয়ে ঐতিহাসিক মুজিবনগর দিবস ঊদযাপিত হয়েছে। দিবসটি স্মরণে ১৭ এপ্রিল সোমবার বিকেলে ভিয়েনার হউফসাইলস্থ বাংলাদেশ দূতাবাস কার্যালয়ের মিলনায়তনে এক আলোচনা সভা অনুষ্ঠিত হয়।
  সভায় সভাপতিত্ব করেন ভিয়েনাস্থ বাংলাদেশ দূতাবাস ও স্থায়ী মিশনের রাষ্ট্রদূত মো: আবু জাফর। সঞ্চালনা করেন কাউন্সেলর ও চ্যান্সারী প্রধান শাবাব বিন আহমেদ।
  পবিত্র ধর্মগ্রন্থ থেকে পাঠের মধ্য দিয়ে অনুষ্ঠান শুরু হয়। তারপর দিবসটি উপলক্ষে মহামান্য রাষ্ট্রপতি ও মাননীয় প্রধানমন্ত্রী কর্তৃক প্রেরিত বাণী পাঠ করে শোনানো হয়। রাষ্ট্রপতির বাণী পাঠ করেন, রাষ্ট্রদূত মো: আবু জাফর। প্রধানমন্ত্রীর বাণী পাঠ করেন দূতাবাসের প্রথম সচিব মিস মালিহা শাহজাহান।
  সভায় বক্তব্য রাখেন সর্ব ইউরোপিয়ান আওয়ামী লীগের যুগ্ম-সাধারণ সম্পাদক, অষ্ট্রিয়া প্রবাসী মানবাধিকার কর্মী, লেখক, সাংবাদিক এম. নজরুল ইসলাম, অষ্ট্রিয়া আওয়ামী লীগের সভাপতি খন্দকার হাফিজুর রহমান নাসিম, সাধারণ সম্পাদক সাইফুল ইসলাম কবির, ড. শহীদ হোসেন, ড. মো: সামসুদ্দিন, শাহ মো: ফরহাদ, ফিরোজ আহমেদ, এমরান হোসেন, বখতিয়ার রানা, নয়ন হোসেন, মনোয়ার পারভেজ, ইয়াসিম মিয়া বাবু প্রমুখ।